**Bygherre´s tjekliste til PSS og andre bygherrepligter\***

| **Nr.** | **Tekst fra AT vejledning 25.6 mv.**  [AT-vejledning 25.6 om PSS](http://arbejdstilsynet.dk/da/REGLER/At-vejledninger/P/25-6-Plan-for-sikkerhed-og-sundhed.aspx) | **OK?** | **Beskrivelse af evt. mangler i PSS** | **Ansv.** | **Forslag til løsning** |
| --- | --- | --- | --- | --- | --- |
| 2 | **Organisationsplan** Organisationsplanens indhold:   * Bygherrens navn, adresse, telefonnummer, kontaktperson mv. * Koordinators navn(e) og telefonnummer. * Navn, adresse, telefon mv. på byggepladsen/byggeledelsen. * Navn, adresse, telefonnummer, kontaktperson mv. samt eventuelt CVR- eller RUT-nummer på projekterende og de virksomheder, der arbejder på byggepladsen. * Navne på arbejdsleder- og arbejdsmiljørepræsentanter i virksomhedernes arbejdsmiljøorganisationer på byggepladsen samt oplysninger om, hvorvidt de har gennemgået eller er tilmeldt den lovpligtige arbejdsmiljøuddannelse. * Bemandingsplan for de enkelte virksomheder. * Det kan være hensigtsmæssigt, at også hovedleverandørerne fremgår af organisationsplanen. |  |  |  |  |
| 3 | **Byggepladstegning**  Byggepladstegningen skal vise, hvor der er:   * Eksisterende risici på arealet og hvilke risici. * Adgangs-, transport- og flugtveje. * Kran, hejs og stilladser. * Afsat plads til materialedepoter, midlertidige værksteder og affaldscontainere. * Afsat plads til velfærdsforanstaltninger. * Tilslutning til el, vand og kloak. * Alarm-, brand-, rednings- og førstehjælpsudstyr.   Adgangs-, transport- og flugtveje angives på byggepladstegningen og suppleres med en skriftlig beskrivelse.  Det gælder også for fx   * lodrette adgangsveje i bygninger, og * for adgangsveje på de enkelte etager |  |  |  |  |
| 4 | * Angivelse af færdselsområder * Angivelse af områder med flere arbejdsgivere |  |  |  |  |
| 5 | **Tidsplan**  Tidsplanen skal angive:   * Hvornår den enkelte arbejdsgiver har arbejdsopgaver på byggepladsen og den tid, der er afsat til de enkelte arbejder eller arbejdsfaser. * De perioder, hvor der eventuelt skal udføres arbejde, som medfører særlig fare, jf. bilag 1 i bekendtgørelse om bygherrens pligter.   Det er bygherrens ansvar, at der udarbejdes en tidsplan, der tager højde for alle arbejdsgiveres arbejde på byggepladsen uanset kontraktforholdene. Tidsplanen er grundlaget for, at koordinatoren kan koordinere sikkerhed og sundhed på byggepladsen og for, at arbejdsgiverne kan planlægge og tilrettelægge deres arbejde, så det kan udføres forsvarligt. |  |  |  |  |
| 6 | **Angivelse af fællesområder og fælles sikkerhedsforanstaltninger**  Planen for sikkerhed og sundhed skal angive fællesområder på byggepladsen, hvor flere virksomheder skal færdes og arbejde på samme tid. Det kan fx være ved gravearbejde, arbejde inde i bygninger samt arbejde på stilladser og arbejdsplatforme.   Planen skal endvidere angive fælles foranstaltninger som fx kan være:   * Rækværk ved trappeløb og betonkanter. * Overdækninger af huller i dæk. * Stilladser, arbejdsplatforme o.l. til arbejde i højden. * Sikring mod nedstyrtning ved tagarbejde. * Gang- og køreveje, herunder færdselsområder i bygninger, samt områder ved affaldscontainere og materialecontainere, skurby mv. * Fælles bortskaffelse af affald. * Fælles materialepladser. * Fælles affaldspladser. * Fælles velfærdsforanstaltninger. * Fælles skurbyområde. * Byggestrøm og orienteringslys. * Orden og rydelighed i fælles arbejdsområder. * Vinterforanstaltninger, herunder inddækning og eventuel opvarmning. * Snerydning og grusning. * Skiltning af byggepladsens omkreds samt eventuel indhegning af byggepladsen. * Afmærkning ved vejarbejde.   Ansvarsfordelingen i forhold til fællesområder og fælles sikkerhedsforanstaltninger skal fremgå af planen for sikkerhed og sundhed.   Hver enkelt af de fælles sikkerhedsforanstaltninger skal være beskrevet i planen. Det skal endvidere fremgå, hvilke virksomheder der efter aftale med bygherren eller ved aftaler mellem virksomhederne har ansvaret for at etablere, vedligeholde og eventuelt fjerne de enkelte sikkerhedsforanstaltninger.   Omfanget og rækkevidden, herunder den tidsmæssige udstrækning, af den enkelte virksomheds ansvar skal fremgå af planen, herunder om ansvaret gælder både etablering, vedligeholdelse og eventuel fjernelse af foranstaltningen eller kun dele af opgaven.   Det skal være klaret defineret, hvilken virksomhed der har ansvaret for den enkelte, fælles sikkerhedsforanstaltning. Flere virksomheder kan ikke have ansvaret for en fælles sikkerhedsforanstaltning på samme sted på samme tidspunkt.  **Angivelse af, hvem der kontrollerer og samordner beredskabs-, evakuerings- og øvelsesplaner**  Beredskabs-, evakuerings- og øvelsesplaner skal beskrives i planen for sikkerhed og sundhed, hvis det er relevant. Det kan bl.a. være relevant i forbindelse med særligt farligt arbejde eller hvis der på anden måde kan være særlig risiko for udslip af sundhedsfarlige stoffer, særlig fare for brand, eksplosion, ulykker e.l. Det skal samtidig angives, hvem der står for den løbende kontrol og samordning af de forskellige planer. |  |  |  |  |
| 7 | **Procedure for løbende kontrol med installationer, sikkerhedsforanstaltninger og særlige risici**  Det skal fremgå af planen for sikkerhed og sundhed, hvis der er installationer, sikkerhedsforanstaltninger og særlige risici, der løbende skal kontrolleres, frekvensen af kontrollen samt hvem der foretager kontrollen.   Der skal bl.a. føres kontrol med byggestrøm, brandslukningsmateriel, løfteredskaber, byggeelevatorer og tekniske hjælpemidler, der sikre mod nedstyrtning. |  |  |  |  |
| 8 | **Særligt farligt arbejde**  Det er bygherrens ansvar at sikre, at særligt farligt arbejde, der er omfattet af i bilag 1 i bekendtgørelse om bygherrens pligter, fremgår særskilt af tidsplanen.  Særligt farligt arbejde er:   * Arbejde, der indebærer særlig alvorlig risiko for at de beskæftigede kan blive begravet, synke ned eller styrte ned på grund af aktiviteternes eller arbejdsprocessers art eller på grund af arbejdspladsens eller byggeriets omgivelser. * Arbejde, som udsætter de beskæftigede for kemiske eller biologiske stoffer og materialer, som udgør en særlig fare for sikkerhed eller sundhed, eller som indebærer lovkrav om sundhedskontrol. * Arbejde, der udsætter de beskæftigede for sundhedsskadelig ioniserende stråling. * Arbejde i nærheden af højspændingsledninger. * Arbejde, der indebærer fare for drukning. * Arbejde i brønde og tunneler samt underjordisk arbejde. * Arbejde under vand, til hvilket der bruges dykkerudstyr, samt arbejde i trykkammer. * Arbejde, som indebærer brug af sprængstoffer. * Montering og demontering af tunge, præfabrikerede elementer.   Planen for sikkerhed og sundhed skal afgrænse det særligt farlige arbejde og beskrive fællesforanstaltninger, der sikrer, at det særlige farlige arbejde kan udføres forsvarligt og uden, at beskæftigede fra andre virksomheder på byggepladsen udsættes for sikkerheds- eller sundhedsmæssige risici.   Det skal endvidere fremgå af planen, hvis det er nødvendigt for de beskæftigede at bruge personlige værnemidler, fordi arbejdet er omfattet af bilag 1 i bekendtgørelsen om bygherrens pligter. Det skal herudover fremgå, hvor der skal placeres påbudsskilte om fx brug af åndedrætsværn, og hvem der har ansvaret for det. |  |  |  |  |
| 9 | **Særlige risici**  Planen for sikkerhed og sundhed skal - hvis det er relevant - afgrænse arbejdsprocesser og områder med særlige risici som fx støvende arbejde, støjende arbejde og nedrivningsarbejde, der fx forudsætter brug af personlige værnemidler, så beskæftigede fra andre virksomheder ikke udsættes for ulykkesrisiko eller sundhedsrisiko fra disse arbejdsprocesser. Det gælder også, hvis der er risiko for unødige påvirkninger som fx generende støj fra andre virksomheders arbejdsprocesser.   Foranstaltninger kan fx være at adskille arbejdsprocesser med særlige risici fra andre arbejdsprocesser. Det kan fx gøres ved en tidsmæssig forskydning af arbejdet, ved afspærring, etablering af støvvægge eller ved støjafskærmning.   Nødvendig afspærring, afskærmning samt sikkerhedsskiltning af sådanne områder skal fremgå af planen for sikkerhed og sundhed, herunder hvem der har ansvaret herfor. Skilte kan fx være forbudsskilte - fx ”Adgang forbudt for uvedkommende” eller påbudsskilte - fx ”Høreværn påbudt” eller ”Åndedrætsværn påbudt”. |  |  |  |  |
| 10 | * Er der af koordinator i projekteringsfasen udarbejdet journal for fremtidig vedligehold mv af den færdige bygning? * Bliver journalen ajourført i relevant omfang af koordinator i byggefasen? |  |  |  |  |
| 11 | Er der udpeget en koordinator (P) senest når projekteringen igangsættes? |  |  |  |  |
|  | Er der udpeget en koordinator (B) senest når byggepladsen etableres? |  |  |  |  |
|  | Har koordinatoren (erne) relevant uddannelse og erfaring (gælder ved store byggepladser):   * Sagkyndig viden om bygge- og anlægsområdet, herunder kendskab til byggeriets aktører * Fornøden viden om sikkerheds- og sundhedsspørgsmål indenfor bygge- og anlægsområdet * Praktisk erfaring i ledelse af bygge- og anlægsarbejde * Gennemført en arbejdsmiljøuddannelse for koordinatorer af sikkerheds- og sundhedsarbejdet indenfor bygge- og anlægsområdet |  |  |  |  |
|  | Har bygherre fastlagt rammerne for de opgaver (ydelser) som koordinator skal udføre efter denne bekendtgørelse? |  |  |  |  |
|  | Er der under projekteringen taget hensyn til de generelle forebyggelsesprincipper (Bilag 2 i bygherrebekendtgørelsen) herunder:   * I forbindelse med arkitektoniske, tekniske og eller organisatoriske valgmed hensyn til planlægningen af de forskellige arbejder * I forbindelse med vurderingen af den periode, som skal afsættes til udførelse af de forskellige arbejder eller arbejdsfaser |  |  |  |  |
|  | Er der inden arbejdet iværksættes foretaget de nødvendige forundersøgelser herunder risici i jorden eller forurening af jord / bygning mv.? |  |  |  |  |
|  | Er der i forbindelse med bygherres koordinering sikret:   * Identifikation mv af eksisterende installationer * Etablering, fremføring mv. af nødvendige tekniske installationer * Forsvarlig færdsel * Mulighed for anvendelse af egnede tekniske hjælpemidler * Hensigtsmæssig afsætning af materialer * Områder med arbejdsprocesser med særlige risici så vidt muligt ikke skal være arbejds- eller færdselsområder for andre * Koordinering i forhold til byggepladsens umiddelbare omgivelser * Procedure for løbende kontrol med installationer og sikkerhedsforanstaltninger |  |  |  |  |
|  | * Har bygherre og koordinator foretaget relevant afgrænsning af byggepladsen? * Er det aftalt med de enkelte entreprenører hvem der har ansvar for at etabler, vedligeholde to fjerne samme sikkerhedsforanstaltning, samme sted og samme tidspunkt? |  |  |  |  |
|  | Er der foretaget en fyldestgørende overdragelse fra Koordinator P til koordinator B? |  |  |  |  |
|  | * Er der afholdt opstartsmøder med arbejdsgiverne inden arbejdet påbegyndes? * Indeholder dagsorden for opstartsmøderne relevante forhold og er afholdelsen dokumenteret ved referat? |  |  |  |  |
|  | * Afholdes der relevante sikkerhedsmøder? * Indeholder dagsorden for sikkerhedsmøderne relevante forhold og er afholdelsen dokumenteret ved referat? |  |  |  |  |
|  | Ajourfører koordinator PSS – herunder   * Organisationsplan * Byggepladstegning og * Tidsplan   Efterhånden som byggeriet skrider frem? |  |  |  |  |
|  | * Fører koordinator passende kontrol med koordineringen på pladsen bl.a. ved sin personlige tilstedeværelse? * Gennemføres sikkerhedsrunderinger min. én gang hver 14. dag? |  |  |  |  |
|  | Er det sikret at kun beføjede personfer får adgang til pladsen? |  |  |  |  |
|  | Er byggepladsen anmeldt til Arbejdstilsynet |  |  |  |  |
|  | Medvirker bygherre til at arbejdsgiveren kan udføre sit arbejde sikkerhedes- og sundhedsmæssigt fuldt forsvarligt? |  |  |  |  |
|  | Opfylder bygherre sin forpligtelse ifølge RUT?  Dvs. bygherre indenfor tre dage meddeler Arbejdstilsynet hvis et udenlandsk firma ikke kan dokumentere (ved fremsendelse af kvittering fra RUT) anmeldelse til RUT af:   * Antal medarbejdere * Varigheden af personernes tilstedeværelse på pladsen * Oplysning af virksomhedens kontaktperson medkontaktoplysninger   Herudover bør hver enkelt udenlandsk entreprenør eller byggepladsleder udfylde en kalender hvor der angives:   * Antal medarbejdere * Hvilke hele dage de arbejder de arbejder på pladsen   Kalenderen kan opsættes på byggeleders kontor / infotavlen og / eller ved indgangen til byggepladsen.  Entreprenører fra danskejede firmaer m. CVR. nr. bør også indgå. |  |  |  |  |

\*Auditor gennemgår ved hjælp af denne tjekliste om kravene i bygherrebekendtgørelsen er opfyldt. Samtidig sammenholdes denne gennemgang med forholdene på byggepladsen ved gennemgang af pladsen ved brug af Bygherre´s Mønsterrundering Bilag 9. Audit foretages regelmæssigt gennem byggeperioden og endvidere fx lige inden færdiggørelsen.

17. maj 2016